བཀོད་སྒྲིག་གཞིར་བཟུང་།ཆེད་དོན་ཞིབ་བཤེར་བྱེད་སྐབས་རྒྱལ་ཁབ་ཀྱི་ལྟ་སྐུལ་ཞིབ་བཤེར་དང་མངའ་ཁུལ་གྱི་ལྟ་སྐུལ་དོ་དམ་དང་ཟུང་འབྲེལ་བྱེད་པ་དང་།ཞིབ་བཤེར་དང་དཔྱད་ཞིབ་ཟུང་འབྲེལ་བྱེད་པ།མངོན་བཤེར་དང་ལྐོག་བཤེར་ཟུང་འབྲེལ་བྱེད་པ།དུས་རྒྱུན་གྱི་སྐོར་བཤེར་དང་ཐོལ་བྱུང་ཞིབ་བཤེར་དང་ཟུང་འབྲེལ་བྱེད་པ་སོགས་ཀྱི་བྱ་ཐབས་ཐོག་ནས་ཞིབ་བཤེར་བྱ་རྒྱུ་ཡིན་པ་རེད།རྒྱལ་ཁབ་ཀྱིས་ལྟ་ཞིབ་ཚོགས་ཆུང་བཅུ་སྒྲིག་འཛུགས་ཀྱིས་གཙོ་གནད་ས་ཁུལ་ལ་ཞིབ་བཤེར་བྱས་ཏེ་སྲུང་སྐར་རྒྱང་ཚོར་དང་མི་མེད་གནམ་གྲུ་སོགས་སྤྱད་ནས་སྦགས་བཙོག་ཡོང་ཁུངས་གཏན་འཁེལ་བྱ་རྒྱུ་ཡིན་པ་དང་།ཞིབ་བཤེར་བྱས་འབྲས་དེ་ས་གནས་སྲིད་གཞུང་ལ་དཔྱད་ཞིབ་བྱེད་པའི་གཞི་འཛིན་སར་བརྩི་རྒྱུ་ཡིན་པ་རེད།ཞིང་ཆེན་རིམ་པའི་ཁོར་ཡུག་སྲུང་སྐྱོང་སྡེ་ཚན་གྱིས་གྲོང་ཁྱེར་དང་རྫོང་ལ་མཛུབ་ཁྲིད་དང་ལྟ་སྐུལ་བྱ་རྒྱུ་དང་།གྲོང་ཁྱེར་དང་རྫོང་རིམ་པའི་ཁོར་ཡུག་སྲུང་སྐྱོང་སྡེ་ཚན་གྱིས་ཆེད་དོན་ཞིབ་བཤེར་བྱ་རྒྱུ་ཡིན་པ་རེད།ཞིབ་བཤེར་བྱེད་སྐབས་དུས་ཚོད་གཏན་འཁེལ་མི་བྱེད་པ་དང་།སྔོན་བརྡ་མི་གཏོང་བ།སྙན་སེང་མི་ཉན་པ་བཅས་ཀྱི་ཐོག་ས་གནས་ས་ཐོག་ཏུ་ཐད་ཀར་སྐྱོད་པ་དང་།ཐད་ཀར་ལྟ་ཞིབ་བྱེད་པ།ཐད་ཀར་ཡོངས་བསྒྲགས་བཅས་བྱས་ནས་སྦགས་བཙོག་འགོག་བཅོས་ཀྱི་སྒྲིག་བཀོད་བེད་སྤྱོད་ཡག་པོ་མི་གཏོང་བ་དང་།ཚད་བརྒལ་ངང་སྦགས་བཙོག་ཕྱིར་འབུད་བྱེད་པ།སྦགས་བཙོག་ལྐོག་ཏུ་ཕྱིར་འབུད་བྱེད་པ་སོགས་ཁོར་ཡུག་གི་ཁྲིམས་འགལ་བྱེད་སྤྱོད་ལ་ཞིབ་གཅོད་ནན་པོ་བྱེད་པ་དང་ཁྲིམས་འཛིན་ཞིབ་བཤེར་ནན་པོ་བྱེད་པའི་རྣམ་པ་རྒྱུན་འཁྱོངས་བྱེད་རྒྱུ་ཡིན་པ་རེད།རྩོམ་འགན་པ།རྟ་མགྲིན